E Harerangi, he kākano rangatira koe i ruia mai i Rangiātea, he maha anō ngā tini kākano kua tiakina e ō ringa. Kua waiho rā āianei i te ātārangi o te haerenga, otirā ahakoa te pōuri me whiti mai te rā kia ahu mai ngā otaota mō ngā rā kei tua. E te pou, haere atu rā, hoki atu rā kei raro i te aroha o Te Matua, Te Tama, Te Wairua Tapu, me ngā Anahera Pono me Te Māngai e tautoko mai, āianei, āke nei āe.